Rikunarita-ORG/Wikinium huggingface dataset:
# Lyhytelokuva

**Lyhytelokuvaksi** luokitellaan elokuva, jonka pituus on alle sovitun rajan. Esimerkiksi Yhdysvaltain elokuva-akatemia määrittelee lyhytelokuvien ylärajaksi 40 minuuttia. Suomen Elokuvaohjaajaliitto katsoo lyhytelokuviksi alle 74 minuutin elokuvat. Lyhytelokuvaa voidaan pitää myös lajityyppinä.

Elokuvanäytännöissä lyhytelokuvia esitetään usein ennen varsinaista koko illan elokuvaa.

## Lyhytelokuva lajityyppinä

Sisällöllisesti lyhytelokuva on hyvin monimuotoinen käsite. Se on itsenäinen elokuvalaji, jolla on omat erikoispiirteensä ja ilmaisukeinonsa. Se ei missään tapauksessa ole vain lyhyt pitkä elokuva vaan paljon muuta. Ennen kaikkea se on ilmaisumahdollisuuksiensa ja laajemman keinovalikoimansa ansiosta tekijälleen hyvin vaativa elokuvan laji, jota ei pidä verrata pitkän elokuvan tekemiseen.

Lyhytelokuva voi perustua runoon, vitsiin, aforismiin tai argumenttiin, joka halutaan joko todistaa tai kumota. Siinä, missä pitkässä elokuvassa draama rakentuu selkeän ja katsojalle mahdollisimman ymmärrettävään rakenteeseen, usein aristotelisen draaman rakenteen varaan, voivat lyhytelokuvat periä rakenteensa ja muotonsa vaikkapa musiikista, runoudesta tai esseistä.

Lyhytelokuvat eivät välttämättä ole niin henkilökeskeisiä kuin pitkät elokuvat. Niissä voidaan esitellä myös pinnallisempia ja stereotyyppisempiä hahmoja kokonaisuuden kärsimättä. Siinä, missä pitkä elokuva luo kokonaisen henkilökuvan päähenkilöstään ja esittää katsojalle kaikki hahmon ominaisuudet, voi lyhytelokuva esittää vain yhden puolen henkilöstä ja kertoa sen kautta yhden tapahtuman, yhden muutoksen elämässä, ajankulussa tai ympäristössä. Tällöin elokuva keskittyy paljolti ilmiön kuvaamiseen ja käyttää siinä hyväkseen hahmon tiettyä ominaisuutta.

Tyylillisesti lyhytelokuvat voivat olla toisistaan hyvin erilaisia. Tarinalliset musiikkivideot ovat eräänlaisia lyhytelokuvia, kuten myös voivat olla kokeelliset videotaideteokset sekä erilaiset improvisaatioon perustuvat näytelmätaltioinnit. Lyhytelokuvilla on paljon vähemmän ilmaisullisia rajoitteita kuin pitkillä elokuvilla, joiden tekemistä varjostaa aina taloudellinen paine ja muut resurssoinnin asettamat ehdot. Lyhytelokuvat voivat olla kokeellisia tai kokeilevia, ja ne voivat käyttää hyvin paljon erilaisia ilmaisukeinoja, käsitellä aiheita vapaammin tai jättää käsittelemättä.

## Katso myös

* Helsingin lyhytelokuvafestivaali
* Tampereen elokuvajuhlat
* Clermont-Ferrandin lyhytelokuvajuhlat
* Suomen elokuvakontakti
* Parhaan lyhytelokuvan Oscar-palkinto

## Lähteet

## Kirjallisuutta

* Jari Sedergren ja Ilkka Kippola: Dokumentin ytimessä. Suomalaisen dokumentti- ja lyhytelokuvan historia 1909-1944. SKS, 2009. ISBN 978-952-222-106-3.
* Jari Sedergren ja Ilkka Kippola: Dokumentin utopiat. Suomalaisen dokumentti- ja lyhytelokuvan historia 1944-1989. SKS, 2015. ISBN 978-952-222-400-2.
* Saara Cantell: Timantiksi tiivistetty. Kerronnalliset strategiat fiktiivisessä lyhytelokuvassa. Aalto-yliopiston taideteollinen korkeakoulu, 2011. ISBN 978-952-60-0047-3.

## Aiheesta muualla

* Short Film Granary – ammattilaisten ja amatöörien lyhytelokuvia eri puolilta maailmaa (Arkistoitu – Internet Archive)
# Hankou

Hankoun kartta vuodelta 1927.
**Hankou** (yksink.: 汉口; perint.: 漢口; pinyin: *Hànkǒu*) on Wuhanin kaupungin osa. Wuhanin kaupunki perustettiin vuonna 1949, kun Hankou, Hanyang ja Wuchang liitettiin yhteen. Hankou sijaitsee Hanjoen vasemmalla rannalla lähellä joen liittymiskohtaa Jangtseen. Hankou oli isoin Wuhaniin liityteistä entisistä kaupungeista. Se perustettiin Song-dynastian aikana ja oli Ming- ja Qing-dynastioiden aikana Kiinan tunnetuimpia kaupunkeja. Se oli myös ensimmäisiä kaupunkeja, jotka avattiin ulkomaalaisille.

## Lähteet

## Aiheesta muualla

* Kuvia tai muita tiedostoja aiheesta Hankou Wikimedia Commonsissa
# Game Rankings

**Game Rankings** on verkkosivusto, joka ylläpitää arvostelukokoelmaa muiden sivujen arvostelemista videopeleistä, ja laskee arvostelut yhteen saadakseen keskiarvot jokaiselle pelille. Sivuston kilpailijoihin lukeutuvat GameStats, Game Ratio, ja Rotten Tomatoes. Sivuston perustaja on Scott Bedard. Sivuston omisti CBS Interactive.

GameRankings lakkautettiin joulukuussa 2019, jolloin sen henkilöstö yhdistettiin vastaavanlaisen kerääjäsivuston, Metacriticin, kanssa.

## Arvostelut ja pisteytys

GameRankings keräsi ja linkitti muiden verkkosivustojen ja lehtien arvosteluja, mutta ei itse isännöinyt niitä. Vaikka sivustolla saattoi olla listattuna satoja arvosteluja, keskiarvon laskemiseen käytettiin vain niitä, joita GameRankings piti merkittävinä. Pisteet kerättiin useista yhdysvaltalaisista ja eurooppalaisista lähteistä. Sivusto käytti prosenttiperusteista asteikkoa kaikkien arvostelujen kohdalla voidakseen laskea niistä keskiarvon. Koska kaikki sivustot eivät käyttäneet samaa pisteytysjärjestelmää (jotkut antoivat pisteitä asteikolla 1–5 tai 1–10, kun taas toiset käyttivät kirjainarvosanoja), GameRankings muunsi kaikki arvosanat prosenteiksi suoraviivaisella kaavalla. Esimerkiksi A+ vastasi 100% (tai 10/10) ja A vastasi 95%, ja niin edelleen viiden prosentin välein. Toisin kuin Metacritic, GameRankings vältti painotettuja keskiarvoja ja käytti yksinkertaista aritmeettista keskiarvoa kaikista peliä arvioineista akkreditoiduista lähteistä.

Kun peli oli saanut vähintään kuusi arvostelua, se sai sijoituksen koko tietokannassa sekä laitealustakohtaisen sijoituksen.

Sivuston sulkemishetkellä joulukuussa 2019 seitsemällä pelillä oli vähintään 97 prosentin keskiarvo: *Super Mario Galaxy*, *The Legend of Zelda: Ocarina of Time*, *Super Mario Odyssey*, *Super Mario Galaxy 2*, *The Legend of Zelda: Breath of the Wild*, *Grand Theft Auto IV* ja *Grand Theft Auto V*.

## Toiminnan päättyminen

GameRankings suljettiin 9. joulukuuta 2019, ja sivuston liikenne ohjattiin Metacritic-sivustolle.

## Katso myös

* GameFAQs
* GameSpot
* Metacritic

## Lähteet

## Aiheesta muualla

* Game Rankings -verkkosivusto (Arkistoitu – Internet Archive) (englanniksi)
* Kritiikkiä Game Rankings -sivustosta (Arkistoitu – Internet Archive) (englanniksi)
# MTV 80s

| MTV 80s |
| --- |
| Lähetykset alkoivat | 20. syyskuuta 2020 |
| Omistaja | ViacomCBS |
| Kuvaformaatti | 16:9 (SDTV) |
| Näkyvyysalue |  Eurooppa |
| Korvasi kanavan | VH1 Classic |
| Rinnakkaiskanava(t) | MTV Hits, Club MTV, MTV 90s |
| Saatavuus |
| Kaapeliverkko |
| DNA | 415 |
| Elisa | 157 |
| Telia | 312 |
| Infobox OKNimi-testi OK |

**MTV 80s** on eurooppalainen musiikkitelevisiokanava, jonka omistaa ViacomCBS. Kanava aloitti lähetykset syyskuussa 2020 ja korvasi VH1 Classicin. Kanava esittää nimensä mukaisesti 80-luvun musiikkivideoita.
# MTV Live HD

| MTV Live |
| --- |
|  |
| Lähetykset alkoivat | 15. syyskuuta 2008 |
| Omistaja | MTV Networks (Viacom) |
| Kuvaformaatti | 1080i |
| Aiemmin | MTVn HD, MTV Live HD |
| Kotisivu | MTV Live HD |
| Saatavuus |
| Antenniverkko |
| DNA Welho | 87 |
| Satelliitti |
| Canal Digital |  |
| Viasat |  |
| Aias | 77 |
| Kaapeliverkko |
| Elisa | 218 |
| DNA Welho | 120 |
| Aidas | 370 |
| Infobox OKNimi-testi OK |

**MTV Live** (entinen MTV HD) on Viacomin omistaman MTV Networksin teräväpiirtokanava, joka esittää musiikkivideoita. Kanava on englanninkielinen. 1. heinäkuuta. 2011 kanava uudelleennimettiin MTV Live HD:ksi.

## MTV Live HD tämänhetkiset ohjelmat

* MTV News
* MTV 360 Live Sessions
* MTV World Stage
* Chartblast
* HD Extreme
* MTV Top 20
* UnCompressed
* HD Essentials
* VH1 Soul Stage
* The Life & Rhymes Of...
* MTV Unplugged
* HD Live Countdown
* VH1 Storytellers
# 5USA

| 5USA |
| --- |
|  |
| Lähetykset alkoivat | 16. lokakuuta 2006 |
| Omistaja | Viacom International Media Networks |
| Katsojaosuus | 0,9 % 0,1 % (+1) (Huhtikuu 2012, BARB) |
| Maa | Iso-Britannia |
| Aiemmin | Five US (2006–2009) Five USA (2009–2011) |
| Kotisivu | Channel5.com/5usa |
| Saatavuus |
| Antenniverkko |
| Freeview | Kanava 31 |
| Satelliitti |
| Freesat | Kanava 129 |
| Kaapeliverkko |
| Sky | Kanava 174 |
| IPTV (ADSL) |
| TalkTalk TV | Kanava 30 |
| Internet |
| TVCatchup | Watch live (Vain UK) |
| Infobox OKNimi-testi OK |

**5USA** on brittiläinen televisiokanava, joka perustettiin 16. lokakuuta 2006 nimellä **Five US**. Vuonna 2009 kanavan nimi vaihdettiin muotoon **Five USA** ja vuonna 2011 nykyiseen muotoonsa. 5USA näyttää yhdysvaltalaisia televisio-ohjelmia kello 16.00-01.00. Kanavan rinnakkaiskanavia ovat Channel 5 ja 5\*.

## Ohjelmistoa

* *CSI: Miami*
* *CSI: New York*
* *House*
* *NCIS Rikostutkijat*

Kanavan entinen logo
# Seven Network

| Seven Network |
| --- |
|  Seven Networkin logo |
| Lähetykset alkoivat | 4. marraskuuta 1956 |
| Omistaja | Seven West Media |
| Kuvaformaatti | 1080i (HDTV) |
| Tunnuslause | *Bring It On* |
| Maa |  Australia |
| Näkyvyysalue | Sydney, Melbourne, Brisbane, Adelaide, Perth, Queenslandin maaseutu |
| Pääkonttori | Sydney, Uusi Etelä-Wales |
| Aiemmin | Australian Television Network |
| Rinnakkaiskanava(t) | 7HD 7two 7mate 7flix Racing.com |
| Kotisivu | 7plus.com.au |
| Infobox OKNimi-testi OK |

**Seven Network** (puhekielessä **Channel Seven** tai **Seven**) on kaupallinen televisiokanava Australiassa, jonka omistaa Seven West Media Limited. Se on yksi Australian viidestä suuresta ilmaiskanavasta. Kanavan pääkonttori sijaitsee Sydneyssä.

Kanava juontaa juurensa vuoteen 1956, jolloin ensimmäiset VHF7-taajuudella lähettäneet tv-asemat perustettiin Melbourneen ja Sydneyyn. Vuosina 1963-1970 ja 1987-1991 kanava tunnettiin nimellä *Australian Television Network*.

Kanavalla esitettäviä ohjelmia ovat muun muassa Home and Away, Australia's Got Talent, Big Brother, The Voice ja Australian rajalla.

Vuonna 2020 Seven Network oli Australian toiseksi katsotuin televisiokanava Nine Networkin jälkeen.

## Lähteet

## Aiheesta muualla

* Kanavan viralliset sivut (englanniksi)
# Electronic Gaming Monthly

| Electronic Gaming Monthly |
| --- |
|  |
| Aihealue | videopelit |
| ISSN | ISSN 1058-918X |
| Perustettu | 1989 |
| Kotimaa | Yhdysvallat |
| Kieli | englanti |
| Aiheesta muualla |
| Kotisivu |
| Infobox OK |

**Electronic Gaming Monthly** (lyhenne **EGM**) on kuukausittain julkaistava yhdysvaltalainen videopelilehti. Lehti on vaihtanut julkaisijaa Sendai Publishingista Ziff Davis-yhtiöön. Lehden ensimmäinen numero julkaistiin kesällä 1989; vuosikertaan kuuluu 12 numeroa ja lisänumerona joulunumero. Lehti keskittyy videopeleihin pelikonsoleilla ja käsikonsoleilla. Lehden sisarjulkaisu on *Computer Gaming World*.

*EGM:ää* julkaistaan myös kansallisina versioina Brasiliassa, Meksikossa ja Filippiineillä.

## Aiheesta muualla

* *EGM Brasil*
* *EGM Philippines* (Arkistoitu – Internet Archive)
# Super Meat Boy

| Super Meat Boy |
| --- |
|  |
| Kehittäjä | Team Meat |
| Julkaisija | Team Meat |
| Jakelija | Valve Corporation |
| Tuottaja | Kevin Hathaway |
| Suunnittelija | Edmund McMillen Tommy Refenes |
| Taiteilija | Edmund McMillen |
| Säveltäjä | Danny Baranowsky |
| Pelisarja | Super Meat Boy |
| Julkaistu | Laajenna
**20. lokakuuta 2010Xbox 360** WW 20. lokakuuta 2010 **Microsoft Windows** WW 30. marraskuuta 2010 **OS X** WW 18. marraskuuta 2011 **Linux** WW 13. joulukuuta 2011 **PlayStation 4 & PlayStation Vita** WW 6. lokakuuta 2015 **Android** WW 13. huhtikuuta 2016 **Wii U** WW 12. toukokuuta 2016
 |
| Lajityyppi | indie, tasohyppely |
| Pelimuoto | yksinpeli |
| Ikäluokitus | PEGI: 7 |
| Alusta | Microsoft Windows, Xbox 360, OS X, Linux, PlayStation 4, PlayStation Vita, Wii U, Android |
| Jakelumuoto | CD |
| Virallinen sivusto |
| Lisää peliartikkeleitaVideopelien teemasivulla |
|
[ Muokkaa Wikidatassa ] [ ohje ]  |
| Infobox OK

 |

**Super Meat Boy** on vuonna 2010 ilmestynyt tasohyppelytyylinen indie-videopeli. Pelissä tarjotaan erilaisia hahmoluokkia, sekä niin kutsuttuja *warp zone*-tasoja.

## Juoni

Tarina kertoo elävästä lihakuutiosta sekä tämän siteistä koostuvasta tyttöystävästä, Tohtori Fetuksen kidnapattua sidetytön lihakuutio lähtee tämän perään pelastaakseen hänet.

## Vastaanotto

| [Piilota]Super Meat Boy |
| --- |
| Yhteispisteet |
| Kerääjä | Pisteet |
| Metacritic | X360: 90/100 PC: 87/100 PS4: 85/100 VITA: 85/100 WIIU: 83/100 NS: 84/100 |
| Arvostelupisteet |
| Julkaisu | Pisteet |

## Lähteet
# Armeijakenraali (Yhdysvallat)

Armeijakenraalin lippu
Armeijakenraalin palveluspuvun hihamerkki
**”Armeijakenraali”**, *General of the Army*, on Yhdysvaltain maavoimien korkein sotilasarvo, joka vastaa Suomessa lähinnä sotamarsalkkaa. Yhdysvaltain ilmavoimissa vastaava sotilasarvo on *General of the Air Force*, ilmavoimien kenraali ja laivastossa *Fleet Admiral*, laivastoamiraali. Arvoja käytetään lähinnä erityisenä erikseen myönnettävänä arvonimenä tai se voi olla puolustushaarojen komentajien arvo. Muilla puolustushaaroilla eli merijalkaväellä, rannikkovartiostolla ja avaruusvoimilla ei ole vastaavia sotilasarvoja.

Yhdysvaltain kongressi perusti *General of the Army* -arvon 25. heinäkuuta 1866 Ulysses S. Grantia varten, ja se myönnettiin symbolisesti muutamille henkilöille:

* 1866 – Ulysses S. Grant
* 1869 – William T. Sherman
* 1888 – Philip H. Sheridan

Arvonimellä palkitut kenraalit käyttivät edelleen kenraalin neljän tähden arvomerkkejä.

Yhdysvaltain Euroopassa olevien joukkojen ylipäällikölle ensimmäisessä maailmansodassa, kenraali John J. Pershingille, myönnettiin 1919 sotilasarvo *General of the Armies of the United States*, Yhdysvaltain armeijoiden kenraali. Tätäkin arvonimeä pidettiin vain symbolisena, mutta kun viiden tähden kenraalin arvo perustettiin 1944, uusien kenraaleiden päätettiin olevan Pershingiä alempiarvoisia. Vuonna 1976 presidentti Gerald Ford myönsi George Washingtonille armeijoiden kenraalin arvon, ja hänen julistettiin olevan ikuisesti Yhdysvaltain korkeinta sotilaallista arvonimeä kantava henkilö.

Yksi henkilö on saanut tätä vastaavan merivoimien amiraali arvon. (*Admiral of the navy*)

* George Dewey (vuonna 1903)

Näiden niin sanottujen kuuden tähden sotilasarvojen keskinäinen arvojärjestys määräytyy myöntämispäivän mukaan samoin kuin viiden tähdenkin.

Viiden tähden kenraaleiksi (*General of the Army*) ylennetyt henkilöt:

|  |  |  |
| --- | --- | --- |
|       •   | George C. Marshall | 16. joulukuuta 1944 |
|       •   | Douglas MacArthur | 18. joulukuuta 1944 |
|       •   | Dwight D. Eisenhower     | 20. joulukuuta 1944 |
|       •   | Henry H. Arnold | 21. joulukuuta 1944 |
|       •   | Omar Bradley | 20. syyskuuta 1950 |

Viiden tähden amiraalin arvon (*Fleet Admiral*) saaneet henkilöt:

|  |  |  |
| --- | --- | --- |
|       •   | William D. Leahy |   15. joulukuuta 1944 |
|       •   | Ernest J. King |   17. joulukuuta 1944 |
|       •   | Chester Nimitz |   19. joulukuuta 1944 |
|       •   | William F. Halsey |   11. joulukuuta 1945 |

Yksi henkilö on saanut *General of the Air Force* -arvonimen Yhdysvaltain ilmavoimien perustamisen 1947 jälkeen:

* Henry H. Arnold 7. toukokuuta 1949
# Kenttäposti

Kenttäpostia lukevia suomalaisia jatkosodassa
Kenttäpostin jakoa Yhdysvalloissa
**Kenttäposti** (kp) on kriisitilanteisiin suunniteltu Suomen puolustusvoimien postinkuljetus- ja osoitejärjestelmä, jossa postia kuljetetaan rintamalle ja rintamalta. Se oli tärkeä kommunikaatioväline kotiväen sekä rintamalla taistelevien sotilaiden välillä talvi- ja jatkosotien aikana. Ensimmäisen kerran kenttäpostia koekäytettiin kesällä 1939 valmiusasemaan määrätyissä joukko-osastoissa.

Suomessa kenttäpostijärjestelmää ylläpidetään edelleen Puolustusvoimien logistiikalaitoksen ja Postin yhteistyönä. Se mahdollistaa taistelevien joukkojen yhteydenpidon kotiin kun digitaalisten laitteiden käyttö on turvallisuussyistä mahdotonta. Normaalin kirjepostin lähettäminen on normaalioloissa vähentynyt, mutta poikkeusoloissa sen lisääntyvään käyttöön on varauduttu. Kenttäpostijärjestelmän toimivuutta testataan säännöllisesti esimerkiksi sotaharjoitusten yhteydessä.

## Kenttäposti talvi- ja jatkosodassa

Suomessa talvisodan ja jatkosodan aikana kenttäposti oli tarkan valvonnan eli sensuurin alaisena. Kenttäpostilähetyksiin ei kirjoitettu osoitteita, jotta ne eivät paljastaisi yksiköiden sijaintia viholliselle vääriin käsiin joutuessaan. Selväkielisten osoitteiden sijasta käytettiin ns. *peitelukua*, joka toimi postia edelleen lähetettäessä avaimena yksikön kulloiseenkin sijaintiin. Peitelukutaulukkoja käsittelivät tähän tehtävään erityisesti valitut henkilöt. Vastaavasti kirjeiden alussa oleva paikkamerkintä saattoi olla esimerkiksi ”*Kankaalla kannon päässä*”, ”*Korsussa*” tai ”*Siellä jossakin*”, joka lienee näistä tunnetuimpia.*lähde?*

Kenttäpostilla oli suuri merkitys sekä rintaman että kotirintaman mielialojen ylläpitäjänä. Vaikka sotilaallisesti täsmällisiä tietoja ei saanut ilmaista, kenttäposti kuljetti tunnelmia ja osoitti välittämistä. Jatkosodan aikana lähetettiin vuosittain 64–126 miljoonaa kenttäpostilähetystä.

Kenttäpostiopas (1941) antoi sotilaille ohjeita kenttäpostin toiminnasta ja kenttäpostikirjeiden sisällöstä. Kiellettyä oli kiellettyä kirjoittaa asioista, joista vihollinen voisi hyötyä; esimerkiksi joukkojen sijainnista, joukkojen siirtämisestä, joukko-osaston vahvuudesta tai aseistuksesta ei saanut kirjoittaa. Lisäksi oli kiellettyä lisätä kirjeisiin ”sopimattomia kirjoituksia tai piirustuksia”.

Sodan aikana oli käytössä sensuurijärjestelmä. Jokaisessa keskuskenttäpostikonttorissa oli sensuuritoimisto postin tarkastamista varten. Tarkastamisen lisäksi kirjeitä lukemalla seurattiin ihmisten mielialoja.

## Lähteet

## Aiheesta muualla

* Puolustusvoimain joukot 1941–1945 peitelukuina (Kansallisarkisto, koonnut Pentti Kopsa)
* Erkka Pehkonen: "Poikasi täältä jostakin" : narratiiviset resurssit, diskurssit ja luovuus kirjoittaen kerrotuissa identiteeteissä jatkosodan aikaisissa kirjeissä
* Mikä on kenttäposti ja kuinka se toimii sodan aikana, Hakkapeliitta, 15.08.1939, nro 33, s. 8, Kansalliskirjaston digitaaliset aineistot
* Talvisodan kenttäpostia.
# Wallpaper

**Wallpaper** (tyyliteltynä **Wallpaper\) on brittiläinen matkailuun, designiin, muotiin ja mediaan keskittynyt englanninkielinen aikakauslehti. Lehden perustivat vuonna 1996 Tyler Brûlé ja Alexander Geringer. Vuonna 1997 Brûlé myi lehden Time Warnerille. Vuonna 2006 julkaisun levikki oli 112 871. Sen toimitus sijaitsee Lontoossa. *Wallpaper* ilmestyy kerran kuukaudessa.

## Lähteet

## Aiheesta muualla

* Wallpaperin kotisivut. (englanniksi)
# Amstrad Action

| Amstrad Action |
| --- |
| Aihealue | Amstrad, videopelit |
| Julkaisija | Future Publishing |
| ISSN | ISSN 0954-8068 |
| Perustettu | 1985 |
| Lakkautettu | 1995 |
| Kotimaa | Iso-Britannia |
| Ilmestymistiheys | kuukausittain |
| Kieli | englannin kieli |
| Infobox OK |

**Amstrad Action** oli brittiläinen Amstrad-tietokoneisiin ja ohjelmiin keskittynyt aikakauslehti. Lehteä julkaistiin kuukausittain.

Lehti oli Future Publishingin ensimmäinen lehti. Lehti aloitti käytännön julkaista ohjelmia lehden mukana tulevilla kaseteilla.

Lehden teossa olivat mukana Chris Anderson, Peter Connor ja Bob Wade *Personal Computer Games* ja *Zzap!64* lehdistä, sekä Trevor Gilham.

## Lähteet

## Aiheesta muualla

* Amstrad Action Magazine (englanniksi)
# Linux Format

| Linux Format |
| --- |
|  |
| Lehtityyppi | aikakauslehti |
| Aihealue | Linux |
| Julkaisija | Future Publishing |
| ISSN | ISSN 1470-4234 |
| Perustettu | 2000 |
| Päätoimittaja | Nick Veitch |
| Kotimaa | Iso-Britannia |
| Ilmestymistiheys | 13 kertaa vuodessa |
| Kieli | englanti |
| Aiheesta muualla |
| www.linuxformat.co.uk |
| Infobox OK |

**Linux Format** on brittiläinen Linuxiin keskittynyt aikakauslehti. Lehteä viedään myös moniin muihin maihin ympäri maailmaa. *Linux Formatia* julkaisee lukuisia tietokonelehtiä kustantava Future Publishing.

Lehden sisältö muistuttaa useimpia muita tietokonelehtiä, mutta se on suunnattu erityisesti Linux-käyttöjärjestelmän käyttäjille. Lehti sisältää katsauksia, teknologia-artikkeleita, kaikentasoisille käyttäjille suunnattuja oppaita ja uutisia.

*Linux Format* ilmestyy 13 kertaa vuodessa, ja jokaisen numeron mukana tulee jonkin Linux-jakelun sekä vapaita ohjelmistoja sisältävä DVD-levy. Lehti aloitti toimintansa epävirallisesti 1999 yhden numeron koekappaleella nimeltä *Linux Answers*, ja täysimittainen tuotanto lähti käyntiin toukokuussa 2000. *Linux Formatista* julkaistaan paikalliselle kielelle käännettyjä versioita Italiassa, Kreikassa ja Venäjällä. Lisäksi suuri määrä lehtiä viedään eri puolille maailmaa, erityisesti Yhdysvaltoihin, jossa julkaisua myydään Barnes & Noble -ketjun liikkeissä sekä muissa isoissa kirjakaupoissa.

*Linux Formatin* pani alulle sen nykyinen päätoimittaja Nick Veitch. Lehden oppaista erityisesti Michael J. Hammelin GIMP- ja Paul Hudsonin PHP-tutoriaalit ovat keränneet kiitosta.

## Lähteet
# Hyper (lehti)

**Hyper** oli australialainen videopelilehti, joka ilmestyi 1993–2019.*lähde?*

Hyper kattoi kaikki kulloisetkin pelikonsolit, ja lehdessä käsiteltiin myös animea, DVD-elokuvia, kolikko- ja klassikkopelejä. Siinä oli myös videopeleihin liittyviä haastatteluja ja artikkeleita.

## Katso myös

* Next Media
* *PC PowerPlay*

## Aiheesta muualla

* Next Median kotisivut (Arkistoitu – Internet Archive) (englanniksi)
* Hyperactive-foorumit (Arkistoitu – Internet Archive) (englanniksi)
# Imagine Publishing

| Imagine Publishing |
| --- |
| Perustettu | 2005 |
| Perustaja | Damian Butt, Steven Boyd, Mark Kendrick |
| Lakkautettu | 2016 |
| Kotipaikka | Yhdistynyt kuningaskunta |
| Omistaja | Future plc |
| Infobox OKVirheellinen NIMI-arvo |

**Imagine Publishing** oli brittiläinen aikakauslehtien julkaisija. Yrityksen perustivat vuonna 2005 Damian Butt ja Mark Kendrick, jotka lähtivät Paragon Publishingilta.

Yritys osti Paragon Publishingin lehtiä sen mentyä selvitystilaan.

Future plc osti yhtiön vuonna 2016.

## Lehtiä

* Play
* GamesTM
* Retro Gamer
* Linux User and Developer
* SciFiNow (myyty Kelsey Medialle vuonna 2017)
* Digital Photographer
* iCreate
* Web Designer
* Photoshop Creative
* Total 911
* 3D Artist
* How It Works
* All About Space
* All About History
* World of Animals
* History of War
* NowGamer.com
* Gadget
* Real Crime
* History of Royals

## Lähteet
# Popular Electronics

**Popular Electronics** oli Yhdysvalloissa vuosina 1954–1982 ilmestynyt lehti, joka oli alkuvaiheissaan suunnattu elektroniikan harrastajille ja rakentelijoille.

## Historia

Lehti oli Ziff Davis -julkaisijan luoma. Yhtiöllä oli harrastelehtiä eri aloille ja *Radio & Television News* -julkaisu, joka oli radioamatööreille suunnattu ja keskittyi radiotekniikkaan. *Radio Newsin* päätoimittaja Oliver Read toimi aluksi myös uuden lehden päätoimittajana.

*Popular Electronics* keskittyi itse koottaviin elektroniikkaprojekteihin. Ensimmäisessä numerossa esiteltiin Heathkit A-7B -vahvistimen kokoaminen rakennussarjasta. Osat projekteihin ostettiin erikseen tai niitä voi tilata postimyynnistä valmiina kitteinä. 1960-luvulla lehdellä oli 400 000 tilaajaa. Rakennusprojekteina olivat muun muassa mustavalkotelevisio, säteilymittari, elektroninen lämpömittari, transistorivahvistin sähkökitaralle ja VHF-radio lentoliikenteen kuunteluun.

Tammikuun 1975 numerossa esiteltiin Altair 8800 -kotitietokone. Tämä oli merkittävää, koska tätä ennen tietokoneiden rakennussarjat olivat myyneet muutamia satoja kappaleita. Altairia myytiin tuhansia. Paul Allen näytti lehden numeron Bill Gatesille ja he kirjoittivat BASIC-tulkin tietokoneelle ja perustivat Microsoft-yhtiön sitä myymään.

Oliver Perry Ferrell toimi lehden päätoimittajana vuodesta 1956 vuoteen 1971. Häntä seurasi Milton S. Snitzer. Entinen *Radio & Television News*, myöhemmin *Electronics World* yhdistettiin lehteen. Vähitellen lehdessä rakenteluohjeet jäivät sivummalle ja se keskittyi enemmän tuote-esittelyihin. Nimeksi muutettiin 1982 *Computers & Electronics*. Tämä lehti lakkautettiin 1985.

Myöhemmin lehden tuotemerkki myytiin Gernsback Publicationsille, joka julkaisi omaa lehteään samalla nimellä 1989–2000 (entinen *Hands-On Electronics*, vuodet 2000–2003 *Poptronics*).